《题郑宁文卷》
宋代·刘克庄

昔侍西山讲习时，颇于函丈得精微。
书如逐客犹遭绌，辞取横汾亦恐非。
筝笛岂能谐雅乐，绮纨元未识深衣。
嗟余老矣君方少，勤向师门扣指归。

作者简介：刘克庄(1187～1269) 南宋诗人、词人、诗论家。字潜夫，号后村。福建莆田人。宋末文坛领袖，辛派词人的重要代表，词风豪迈慷慨。在江湖诗人中年寿最长，官位最高，成就也最大。晚年致力于辞赋创作，提出了许多革新理论。